
Cap. VI - ŞTIINŢA ŞI TEHNICA 



4. PERIOADA CONTEMPORANĂ 



a. Teorii, tehnici, obiective tehnico-ştiinţifice şi întreprinderi reprezentative 



în 1980, Florentin Smarandache (oltean din Bălceştii Vâlcii, dar stabilit în New Mexico- 
SUA) publica în „Analele Universitîţii Timişoara” (fasc. 1, voi. XVIII, pag. 79-88) o funcţie în 
Teoria numerelor, care va fî cunoscută ulterior sub numele de Funcţia Smarandache şi va 
constitui şi subiectul tezei sale de doctorat ( Noi funcţii în teoria numerelor ), susţinut la Chişinău 
în anul 1997; au urmat Secvenţele Smarandache (în număr de 41), Constantele Smarandache şi 
Paradoxurile Smarandache, apreciate ca atare de specialiştii în domeniu şi menţionate, ca o 
recunoaştere mondială, în CRS Concyse Encyclopedia of Mathematics , alcătuită de Eric W. 
Weisstein şi apărută la Editura americană „CRC Press” din Boca Raton - Florida etc., în 1998 76 . 
După propria sa mărturisire, în matematică a „generalizat logicile fuzzy, intuitivă, 
paraconsistentă, multi-valentă şi logica dialetheistă la logica neutrosofică (numită şi Logica 
Smarandache, în Dictionary of Computing de Denis Howe); în mod similar, am generalizat 
mulţimea fuzzy la mulţimea neutrosofică. Am propus extinderea probabilităţilor clasice şi 
imprecise la probabilitatea neutrosofică, ca un vector tridimensional ale cărui componente sunt 
submulţimi ale intervalului ne-standard ]-0, l+[” 77 . Pe baza descoperirilor lui Smarandache în 
ştiinţele matematicilor, s-au elaborat lucrări de doctorat, s-au scris mai multe cărţi şi s-au publicat 
zeci şi sute de studii şi articole. 

Acelaşi prodigios cercetător, pe care l-am putea numi, fără teamă de exagerare, 
„Fenomenul Smarandache”, a făcut descoperiri în fizică, emiţând ipoteza că „nu există nicio 
barieră a vitezei în univers, adică viteza poate fi infinită (Ipoteza Smarandache, în Dictionary of 
Physics de Eric Weisstein), ipoteză controversată. 

(Pag. 421, 423) 

Neutrosofia este o nouă ştiinţă din domeniul filosofiei, care studiază originea, natura şi 
scopul neutralităţilor, precum şi interacţiunea acestora cu diferite spectre de idei. Noţiunea şi 
termenul sunt atât de recente, încât o parte din dicţionare şi enciclopedii n-au avut încă timp să le 
înregistreze, ceea ce nu minimalizează valoarea şi valabilitatea lor. Neutrosofia a fost întemeiată 
de vâlceanul Florentin Smarandache în 1995, „ca o generalizare a dialecticii lui Hegel” (FI. Sm.). 
Această teorie consideră fiecare noţiune sau idee A împreună cu opoziţia sau negaţia acesteia 
Anti-A şi spectrul de neutralităţi Neut-A (de pilda noţiuni sau idei care se găsesc între cele două 
extreme şi care nu susţin nici ideea A, nici pe Anti-A). Ideile Neut-A si Anti-A împreună, sunt 
numite Non-A. Conform acestei teorii, fiecare idee A are tendinţa de a fi neutralizată şi balansată 
cu idei Anti-A şi Non-A pentru menţinerea echilibrului. La modul clasic A, Neut-A, Anti-A sunt 
disjuncte două câte două. Neutrosofia stă la baza logicii neutrosofice, a mulţimilor neutrosofice, a 
probabilităţii neutrosofice şi a statisticii neutrosofice - utilizate în aplicaţiile inginereşti, mai ales 



când este vorba de calcule software sau fuziune informatică); în medicină, ştiinţele militare, 
cibernetică şi fizică 127 . 

(Pag. 441) 

în domeniul Ştiinţei literaturii, Florentin Smarandache a întemeiat (în literatură şi artă) 
curentul de avangardă numit paradoxism, pe care l-a teoretizat şi popularizat prin mai multe 
manifeste scrise în diverse limbi de circulaţie. „Am pornit - spune întemeietorul - de la 
matematici. Pur şi simplu, am fost frapat: de ce există paradoxuri în matematică? Cea mai exactă 
ştiinţă, regina ştiinţelor, cum îi spunea Gauss, admite lucruri false şi adevărate în acelaşi timp? 
Atunci, de ce nu şi literatura? Atunci de ce nu există paradoxuri în literatură, care pare destul de 
deschisă, destul de maleabilă? Şi eu am încercat să aflu. Totul este posibil (...)• Citiţi, prieteni, 
paradoxurile noastre de toate zilele, exprimate în propoziţii naive, cotidiene. Contradicţii dure. 
Antiteze puternice. Expresii figurate interpretate la propriu. Transformări de sens. Comparaţii 
contrare. Cuvinte întrebuinţate în mai multe sensuri deodată. Repetiţii absurde. Parodii de 
proverbe” 130 . Acelaşi teoretician şi creator de excepţie, a întemeiat specii literare noi: "distihul 
paradoxist", "distihul tautologic", "distihul dual" etc. Şi a scris opere de referinţă în stilul creat de 
el, în toate genurile literare (liric, epic, dramatic) şi în majoritatea speciilor literare existente. în 
paralel, a realizat şi experimente literare inedite: de pildă, în drama Patria de animale , nu există 
niciun dialog, iar în piesa O lume intoarsă pe dos , scenele sunt permutabile, putând da naştere la 
un miliard de miliarde de piese de teatru distincte! Piesele sale s-au jucat în România (Teatrul "I. 
D. Sârbu" din Petroşani, Teatrul "Thespis" din Timişoara), Germania (la Karlsruhe), şi Maroc (la 
Casablanca, unde Patria de animale a obţinut Premiul Special al Juriului Internaţional) 131 . 

(Pag. 442) 

Vastul domeniu al ştiinţei literaturii (critica literară, istoria literaturii, teoria literaturii) este 
bogat ilustrat prin volume de referinţă semnate de Nicolae Manolescu, Eugen Negriei, Dumitru 
Bălaşa, Cornel Moraru, Dinu Săram, Constantin Mateescu, Marian Papahagi, Costea Marinoiu, 
George Anca ş. a. în ultimii ani, s-au afirmat Petm Pistol, arhim. Veniamin Micle, Emil 
Istocescu, Florentin Smarandache, N. Bănică-Ologu, Ioan St. Lazăr, Ion Predescu, Ion Soare, 
Mihai Sporiş, Constantin Deaconu, Gheorghe Deaconu. începe să se afirme cu strălucire o 
generaţie tânără de critici, istorici literari şi eseişti: Ilorian Păunoiu, Costantin Mihai, Nicolae 
Mihai, Alina Nicolae Veţeleanu ş. a. 

(Pag. 444) 



Cap. VII - CULTURA 



Literatura 

Perioada posteembristă 



Florentin Smarandache ocupă un loc oarecum aparte în peisajul literaturii naţionale şi 
vâlcene: a publicat două volume de versuri înainte de 1989 şi a emigrat chiar în anul revoluţiei, 
după ce întemeiase deja mişcarea literară care îi poartă numele: paradoxismul, în stilul căreia 
(teoretizat de el într-o bună parte din principalele limbi ale globului), a creat în toate genurile 
literare: poezie ( Nonpoems - 1990 şi 1991), Inventario del general malo - 1991, Dark snow - 
1992, Clopotul tăcerii - 1993, Sans moi, que deviendrait la Poesie? - 1993 etc.), memorialistică 
{America, paradisul diavolului -1992, Fugit . . . Jurnal de lagăr - 1994), proză beletristică {Non 
Roman - 1993), teatm {Metaistorie. Trilogie teatrală -1993) etc. Acestora li se adaugă trăitorii în 



Vâlcea, asupra cărora ne vom opri mai mult - Dorn Moţoc, Felix Sima şi George Voica. Dorn 
Moţoc a continuat să fîe un scriitor polivalent, dăruind literaturii atât volume de poezie ( Zece 
poeme de dragoste, premiat de Uniunea Scriitorilor în anul 2000; Distihuri paradoxiste - 2000 
etc), eseuri {Din jurnalul unui provincial), cât şi, mai ales, piese de teatru. 



(Pag. 568) 



Cap. XIV - PERSONALITĂŢI VÂLCENE 



4 . SCRIITORI 



Smarandache, Florentin (n. 10 decembrie 1954, com. Bălceşti - azi oraş, jud. Vâlcea) - 
matematician, fizician, scriitor, filosof, artist plastic, traducător, cercetător, publicist etc. în 1980, împreună 
cu un gmp de scriitori, a întemeiat Mişcarea literară Paradoxistă , căreia i-a devenit în scurt timp lider de 
necontestat, nu numai prin manifestele teoretice publicate în diverse limbi, ci - mai ales - prin lucrările 
proprii în stil paradoxist, vizând toate genurile literare şi o bună parte dintre speciile acestora, precum şi 
prin volumele-albume de artă, publicate mai târziu, în acelaşi stil (Outer-art). Iniţiator, teoretizator şi 
„practicant” al distihurilor paradoxiste. întemeietor al ştiinţei numite neutrosofie. A demonstrat teoretic că 
pot fi obţinute viteze mai mari decât viteza luminii. Este membm al câtorva zeci de societăţi şi asociaţii 
ştiinţifice şi cultural- literare din toată lumea şi câştigător a numeroase premii literare. 

Fiind urmărit şi persecutat de Securitate, în 1989 a fugit în Turcia şi de aici, în America, unde după o 
perioadă dificilă, ajunge profesor la universitatea Gallup din New Mexico; doctor în ştiinţe fizico- 
matematice al Universităţii din Chişinău (după ce, iniţial, se înscrisese la Universitatea de Stat din Tempe - 
Arizona), cu lucrarea Noi funcţii în teoria numerelor (1997). Atât ca om de ştiinţă (în primul rând, în 
calitate de matematician), cât şi ca scriitor şi artist, este inclus în principalele enciclopedii şi dicţionare din 
ţară şi din lume. 

Cărţi publicate (selectiv). în matematică: Problemes avec et sans problemes (1983), Generalisations 
et generalites (1984), Integer algoritms to solve linear equations and systems (1984), Only problems, not 
Solutions (1991), Metode de calcul în analiza matematică. Teorie şi probleme (1995); în literatură: Formule 
pentru spirit (1981), Sentimente fabricate în laborator (1982), Le sens du non-sens (1983 - ed. I, 1984 - 
ed. a Il-a), Nonpoems (1990 şi 1991), Inventario del general malo (1991), Dark snow (1992), Clopotul 
tăcerii (poeme haiku, 1993), Sans moi, que deviendrait la Poesie? (1993), America, paradisul diavolului 
(1992), Non Roman (1993), Fugit . . . Jurnal de lagăr (1994), Metaistorie. Trilogie teatrală (1993), Le 
paradoxisme; un nouveau mouvement litteraire etc. A întemeiat revista „The paradoxist Movement 
Journal” (1993). (I. Soare, Un scriitor al paradoxurilor: Florentin Smarandache, Râmnicu- Vâlcea, Ed. 
Almarom, 1994; I. Soare, Paradoxism şi postmodernism, OSCA /, pag. 366-370 etc.). 



(Pag. 858) 



IL USTRA ŢII 




Omul de ştiinţă, scriitorul şi artistul Florentin SM ARÂND ACHE, în anul sărbătoririi 
semicentenarului său (2004), între scriitorii Ion SOARE, Dorn MOŢOC 

şi Costea MARINOIU 

